《敬和春雪诗韵》
明代·程通

东风吹雪遍埏垓，晓起推窗赏看来。三白定占春麦熟，六花不看早梅开。

连营旧是青毡帐，立地新成白玉台。谁忆长安有贫者，红炉煖阁为停杯。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。